**Olajprés üzem műszaki leírás – Radax Bautech Kft.**

**Termelési elvárás:**

* Repce és napraforgó feldolgozása, hidegen sajtolt olaj készítése és kiszerelése.

A rendszer alkalmas legyen repce és napraforgó hidegen sajtolására. Elvárás, hogy 3 db, külön is működőképes prést tartalmazzon a gyártó vonal, a következők szerint:

* 20 kg mag préselése/óra
* 80 kg mag préselése/óra
* 80 kg mag préselése/óra

**A rendszer elemei:**

* mag behordó csiga, minimum 150 kg/óra teljesítménnyel, nem élelmiszeripari kivitel,
* mag tároló siló, minimum 4 m3 űrtartalommal, kézi ürítéssel, beltérben történő elhelyezésre, beömlő, nem élelmiszeripari kivitelben
* mag tároló siló, minimum 4 m3 űrtartalommal, kézi ürítéssel, beltérben történő elhelyezésre, beömlő, nem élelmiszeripari kivitelben
* mag tároló siló, minimum 2 m3 űrtartalommal, kézi ürítéssel, beltérben történő elhelyezésre, beömlő, nem élelmiszeripari kivitelben
* 3 db felhordó csiga, minimum 3 méter hosszban, minimum 80 kg/óra teljesítménnyel, nem élelmiszeripari kivitelben
* 1 db 20 kg/óra mag teljesítményű, hidegen sajtolásra alkalmas prés, élelmiszeripari kivitelben, cserélhető sajtoló előtéttel és ráépített szűrővel
* 2 db 80 kg/óra mag teljesítményű, hidegen sajtolásra alkalmas prés, élelmiszeripari kivitelben, cserélhető sajtoló előtéttel
* 1 db keretes szűrő, 8 m2 szűrő felülettel, szivattyúval, élelmiszeripari kivitelben
* 3 db présolaj előtét tartály, élelmiszeripari kivitelben, 1000 liter űrtartalommal, szintjelzővel, beömlő nyílással és leeresztő szeleppel
* 3 db szűrt olaj tároló tartály, élelmiszeripari kivitelben, 1000 liter űrtartalommal, szintjelzővel, beömlő nyílással és leeresztő szeleppel
* félautomata olaj palackozó berendezés, minimum 200 egység/óra teljesítménnyel, élelmiszeripari kivitelben
* félautomata palack záró berendezés, minimum 200 egység/óra teljesítménnyel, 20 mm és 29 mm közötti csavarzár alkalmazására
* félautomata címkéző berendezés, minimum 200 egység/óra teljesítménnyel
* 1 db kézi emelő, minimum 1500 kg terhelhetőséggel, 200 mm emelési magassággal
* 1 db magas emelésű kézi emelő, raklapok emelésére, minimum 1500 kg terhelhetőséggel, 1200 mm emelési magassággal

A rendszer teljes mechanikai és elektromos szerelése és telepítése, az élelmiszeripari üzemek kivitelezésére vonatkozó szabványok és előírások figyelembe vételével.

Az élelmiszernek minősülő termékekkel érintkező gépelemek és egyéb berendezések az élelmiszergyártásra vonatkozó szabványoknak megfelelő anyagokból készülhetnek (rozsdamentes vagy élelmiszeripari műanyag).

A szállítási terjedelem része a megfelelő érintésvédelmi hálózat kiépítése és a munkavédelmi szabványoknak megfelelő kivitelezés az összes telepített berendezés esetében, különös tekintettel az anyagmozgató és szállító rendszerek esetében.

Az összes elektromos berendezés/gyártó egység működtetése 3 fázis / 400V / 50Hz hálózati működtetéssel történjen.

Elvárás, hogy az alkalmazott mechanikai és elektronikai komponensek az általános forgalomból beszerezhetőek legyenek és megfeleljenek az adott komponensekre vonatkozó EU/Magyar Szabványoknak, valamint rendelkezzenek a megfelelő gyártói dokumentációval (CE jelölés, műszaki dokumentáció)

A rendszerhez magyar nyelvű műszaki dokumentáció és kezelési útmutató szükséges.

Összes beépített elektromos teljesítmény max. 50 kW / 3 fázis / 400V / 50 Hz.

A szállítási terjedelemnek nem részei.

A szükséges infrastruktúrák kiépítése a következők szerint:

* Elektromos hálózat a rendszer főelosztó szekrényéig.
* Sűrített levegő hálózat, 6 m3/óra, 6 bar nyomáson, épületen belül.
* Szennyvíz hálózat kiépítése a jóváhagyott telepítési terveknek megfelelően.

2017. 12. 07.